


VI. évf. 2. szám **Urunk megkeresztelkedése** 2019. január 13.

**Elsőáldozás az 52. Nemzetközi Eucharisztikus Kongresszuson**

2020. szeptember 13. Nyitómise – Puskás Ferenc Stadion

A mi életünkben egyszer adatik meg, hogy hazánkban rendezünk Nemzetközi Eucharisztikus Kongresszust. A korábbi kongresszusokon kialakult szép hagyomány szerint, ennek során ünnepélyes keretek között kerül so,r elsőáldozásra. Cebuban 5000 gyermek és fiatal járult először szentáldozáshoz. Örömmel adunk lehetőséget mindazoknak, akik a kongresszus nyitómiséjén szeretnének elsőáldozók lenni 2020. szeptember 13-án, vasárnap, nem csak az Esztergom-Budapesti Főegyházmegyében, hanem minden magyarországi, és határon túli egyházmegye híveinek.

Tudjuk, hogy áldozattal jár, utazással, szervezéssel, de ugyanakkor ez az esemény is életre szóló élményt ad a résztvevőknek, és tanúságtétel hitünkről a világ felé: Jézus Krisztus valóságosan jelen van az Oltáriszentségben.

Az itt elsőáldozók emlékplakettet kapnak. Egyforma fehér elsőáldozási ruhát készíttetünk, amit minden egyházmegye ajándékba kap a nyitómise után. Ezt később is lehet használni.

A MÁV-val és a Volánnal egyeztetünk az ingyenes, vagy 90%-os kedvezménnyel való utazás lehetőségéről, illetve kérni fogjuk az igény szerinti különvonatok, buszok indítását, amelyek lehetővé teszik az időbeni érkezést, és az esti hazaindulást is.

Az elsőáldozásra való jelentkezés módja:

* 2018. szeptemberi MKPK ülés után kérjük, hogy a püspöki hivatalok értesítsék a plébániákat, iskolákat, hitoktatókat az elsőáldozás lehetőségéről mindazok számára, akik 2020-ban lesznek elsőáldozó korúak, vagy akiket a plébánosuk érettnek tart.
* Az elsőáldozásra az illetékes plébánosoknál kell jelentkezni 2019. május 20-ig, és náluk kell leadni a keresztleveleket is. A felkészítést a plébánosok végzik a hitoktatók segítségével a szokott módon.
* A plébánosok a püspökségre terjesszék fel a plébániájukon jelentkezett elsőáldozók számát 2019. június 10-ig.
* A püspöki hivatalok küldjék el e-mailben (titkarsag@iec2020.hu) a NEK Titkárságra az egyházmegyéjükből érkező elsőáldozók létszámát és a plébániák elérhetőségét (e-mail, telefon) 2019. július 5-ig.
* A ruhákat és az emlékplaketteket megrendeljük olyan mennyiségben, ahányan elsőáldoznak.
* A jelentkezéssel, részvétellel, az utazással (kedvezmények), az ellátással (szendvics, víz), a programmal és a résztvevők létszámával kapcsolatban a plébániákkal közvetlenül vesszük fel a kapcsolatot.
* Feltételek az elsőáldozáshoz:
* A szokásos feltételeken túl (felkészülés, keresztlevél leadása, stb.)

- akik vállalják, hogy felutaznak a 2020. szeptember 13-i nyitómisére.

Javaslat a közös egyházmegyei készületre:

Két felkészülési nap:

- egyházmegyei szinten: 2019. november 23-án, Krisztus Király előtti szombaton, mely világméretű szentségimádással zárul

- egyházmegyei/érsekségi szinten: 2020. június 13-án, Úrnapja előtti szombat (énekpróbával/próbával, szentmisével), mely a világméretű szentségimádással zárul

Fentiek értelmében azok a szülők, akik szeretnék, hogy 2020-ban gyermekük a saját egyházközségükben járuljon elsőáldozáshoz, ezt a szándékát legkésőbb 2019. január 31-ig jelezze a plébániáján, vagy a hitoktatónál. Amennyiben ezt a szándékot külön nem jelzik, az elsőáldozásra készülő gyermekek 2020-ban a Nemzetközi Eucharisztikus Kongresszuson fognak közösen elsőáldozáshoz járulni.

**HIRDETÉSEK**

Bercelen az 6. csoport takarít.

Aki szeretné, hogy nála házszentelést végezzenek, kérjük, iratkozzon fel a sekrestyében vagy jelentkezzen telefonon, e-mailben illetve személyesen a plébániai kormányzónál, hogy időpontot tudjanak egyeztetni.

2019.01.14. H 18:00 Szentmise a Galgagutai Templomban

2019.01.15. K *09:00* *Juhász Józsefné Bogdán Rozália gyászmiséje és temetése Bercelen*

2019.01.17. Cs 17:30 Szentségimádás a Berceli Templomban

2019.01.18. P 08:30 Szentmise a Berceli Templomban (EWTN, BonumTV)

2019.01.19. Sz 11:00 Bérmálkozási hittan a Berceli Plébánián

17:00 Szentmise a Berceli Templomban *+Kertész Lászlóné Ildikó és*

*lányuk Annie*

2019.01.20. V 08:30 Szentmise a Berceli Templomban – Elsőáldozók befogadása

09:00 Igeliturgia a Vanyarci Templomban

10:30 Szentmise a Galgagutai Templomban – elsőáldozó Tradíció szertartás

10:30 Igeliturgia a Becskei Templomban

12:00 Szentmise a Szécsénkei Templomban – Szent Fábián és

Szent Sebestyén fogadalmi miséje

12:00 Igeliturgia a Nógrádkövesdi Templomban

2019.01.26-án Ifjúsági kirándulást szervezünk 15-25 év közötti fiatalok részére az Ifjúsági Világtalálkozó Panama napjára. Indulás reggel 9 órakor érkezés este 9 óra körül. Részletekkel kapcsolatban keressétek Robi Atyát. A kirándulás és részvétel ingyenes.

**Hivatali ügyintézés:** Római Katolikus Plébánia 2687 Bercel, Béke u. 20.

tel: 0630/455-3287 web: <http://bercel.vaciegyhazmegye.hu>, e-mail: [bercel@vacem.hu](mailto:bercel@vacem.hu)

Bankszámlaszám: 10700323-68589824-51100005